CELEX: 62019CA0100
Language: bg
Date: 2020-03-05 00:00:00
Title: Дело C-100/19: Решение на Съда (втори състав) от 5 март 2020 г. (преюдициално запитване от Cour d'appel de Bruxelles — Белгия) — Viasat UK Ltd, Viasat Inc./Institut belge des services postaux et des télécommunications (IBPT) (Преюдициално запитване — Сближаване на законодателствата — Сектор на далекосъобщенията — Хармонизиране на използването на радиочестотния спектър в честотния обхват от 2 GHz за въвеждането на системи, предоставящи мобилни спътникови услуги — Решение № 626/2008/ЕО — Член 4, параграф 1, буква в), член 7, параграф 1 и член 8, параграф 1 — Допълнителни наземни компоненти — Разрешения, издадени от държавите членки — Задължение за оператора да обслужва определен процент от населението и територията — Неспазване — Последици)

27.4.2020   
            
            
               BG
            
            
               Официален вестник на Европейския съюз
            
            
               C 137/24
            
         
      Решение на Съда (втори състав) от 5 март 2020 г. (преюдициално запитване от Cour d'appel de Bruxelles — Белгия) — Viasat UK Ltd, Viasat Inc./Institut belge des services postaux et des télécommunications (IBPT)
      (Дело C-100/19) (1)
      
      (Преюдициално запитване - Сближаване на законодателствата - Сектор на далекосъобщенията - Хармонизиране на използването на радиочестотния спектър в честотния обхват от 2 GHz за въвеждането на системи, предоставящи мобилни спътникови услуги - Решение № 626/2008/ЕО - Член 4, параграф 1, буква в), член 7, параграф 1 и член 8, параграф 1 - Допълнителни наземни компоненти - Разрешения, издадени от държавите членки - Задължение за оператора да обслужва определен процент от населението и територията - Неспазване - Последици)
      (2020/C 137/31)
      Език на производството: френски
      
         Запитваща юрисдикция
      
      Cour d'appel de Bruxelles
      
         Страни в главното производство
      
      
         Жалбоподател: Viasat UK Ltd, Viasat Inc.
      
         Ответник: Institut belge des services postaux et des télécommunications (IBPT)
      
         в присъствието на: Inmarsat Ventures Ltd c.o., Eutelsat SA
      
         Диспозитив
      
      Член 8, параграф 1 от Решение № 626/2008/ЕО на Европейския парламент и на Съвета от 30 юни 2008 година относно подбора и издаването на разрешения за системите, предоставящи мобилни спътникови услуги (МСУ), във връзка с член 7, параграф 1 от това решение трябва да се тълкува в смисъл, че когато е установено, че оператор, избран в съответствие с дял II от посоченото решение и получил разрешение да използва радиочестотния спектър по силата на член 7 от същото решение, не е предоставил на компетентните органи мобилни спътникови услуги към крайната дата, предвидена в член 4, параграф 1, буква в), подточка ii) от Решение № 626/2008, компетентните органи на държавите членки не са оправомощени да откажат да издадат необходимите разрешения за доставка на допълнителни наземни компоненти на мобилни спътникови системи на този оператор с мотива, че той не е изпълнил задължението, поето в кандидатурата му
      
         (1)  ОВ C 131, 8.4.2019 г.